散戶聽到永義國際（616）個名，都會敬而遠之，事關呢間公司最出名嘅係供股。不過，最近一次供股，竟然一反常態，得到股東大力捧場，噚日公佈錄得超額認購逾14倍，真係世事無絕對！
相信近排上演嗰場官永義大戰印度商人Raja，大家仍然有印象。噚日華華問過永義大股東官永義同第二大股東Raja，對於今次供股活動有乜嘢意見。官永義話，呢次超額認購反映好多人都認為公司值錢。佢行使供股權，佔擴大後股本31.7%，維持原來權益。
Raja亦話，公司價值被低估，所以今次供股活動反應熱烈。佢自己已經全數行使供股權，相信亦可維持原來28%嘅權益。